
DR 30.7.2018                                                               129                    

 
Tuan Yang di-Pertua: Terima kasih Yang Berhormat Tanah Merah. Sekarang saya 

menjemput Yang Berhormat Saratok.  

 

9.17 mlm. 

Tuan Ali anak Biju [Saratok]: Mungkin saya yang terakhir saya rasa.  

Tuan Yang di-Pertua: Tidak [Ketawa] 

Tuan Ali anak Biju [Saratok]: Terima kasih Tuan Yang di-Pertua kerana telah 
memberi ruang kepada saya untuk berbahas di dalam Usul Menjunjung Kasih Titah Seri 
Paduka Baginda Yang di-Pertuan Agong.  

Tuan Yang di-Pertua, akhirnya rakyat Malaysia mencapai impian untuk membentuk 
kerajaan baharu. Syabas saya ucapkan kepada rakyat Malaysia yang berani berubah. Terima 
kasih juga tidak terhingga kepada pengundi Saratok kerana telah memberikan saya mandat 
dan kepercayaan untuk mewakili suara mereka, khususnya pengundi Kabong yang dulunya 
fixed deposit, dengan izin, Barisan Nasional.  

Meskipun lebih setengah abad dimomokkan dengan doktrin anang laban perintah, 
dengan izin Tuan Yang di-Pertua, itu bahasa Iban. Bermakna, jangan lawan pemerintah. 
Akhirnya, warga Saratok berjaya memecahkan tembok minda yang sekian lama menghantui 
mereka. Setelah lama minda mereka dijajah oleh propaganda BN iaitu BN itu pemerintah, 
pemerintah itu BN.  

Sekolah daif di Sarawak. Tuan Yang di-Pertua, Sarawak mempunyai 1,450 buah 
sekolah. Dukacitanya saya memaklumkan bahawa daripada jumlah tersebut, 70 peratus 
ataupun 1,020 buah sekolah berada dalam keadaan daif. Manakala, 405 buah sekolah 
berjaya dinobatkan sebagai tersangat daif.  

Menurut anggaran Kerajaan Negeri Sarawak, sebanyak RM4 bilion diperlukan untuk 
membaik pulih atau membina kesemua sekolah tersebut. Dana sebanyak RM1 bilion telah 
dijanjikan oleh Kerajaan Persekutuan yang terdahulu. Pada masa sekarang masih ada 428 
buah sekolah tidak mempunyai bekalan air terawat. Di Saratok, sebanyak 20 buah sekolah 
tidak ada bekalan air terawat.  

Banyak sekolah di Saratok berada dalam keadaan daif dan memerlukan dana 
membaik pulih. Peruntukan RM1.2 juta telah disalurkan, sekadar melepaskan batuk di tangga 
sahaja. Keadaan SMK Saratok dan SMK Kelakak adalah sangat menyedihkan. Asramanya 
macam tongkang pecah, keadaan sistem pendawaian di SMK Kelakak tersangat berbahaya 
kepada pelajar dan boleh menyebabkan kebakaran.  

Sekolah yang menggunakan set jana kuasa diesel. Tuan Yang di-Pertua, sebanyak 
369 buah sekolah di Sarawak masih menggunakan set jana kuasa. Di Saratok, terdapat 20 
buah sekolah masih menggunakan set jana kuasa diesel untuk beroperasi. Ini melibatkan 
penggunaan secara purata 3,000 diesel untuk sesebuah sekolah itu. Untuk kesemuanya, 
400,000 penggunaan diesel sebulan untuk 20 buah sekolah dan RM48 juta setahun.  

■2120 

Ini adalah untuk kawasan Parlimen Saratok sahaja. Persoalannya, apakah rasional 
di sebalik keputusan untuk masih menggunakan set jana kuasa diesel puluhan tahun yang 
sudah sedangkan lebih jimat kos jika 17 daripada 20 sekolah tersebut disambungkan terus 
kepada grid kuasa utama yang dalam lingkungan 500 meter. Langkah Kerajaan Negeri 
Sarawak untuk membaik pulih sekolah dengan mengeluarkan dana RM1 bilion adalah perlu, 
akan tetapi ini tidak patutnya berlaku sekiranya pihak Kementerian Pelajaran yang dulu peka 
terhadap rintihan rakyat. 

Projek Kerajaan Persekutuan. Tuan Yang di-Pertua, saya difahamkan bahawa 447 
projek PIA/PIAS berjumlah RM42.49 juta untuk seluruh Sarawak sama ada telah dibatalkan 
atau dikaji semula bagi melaksanakan Pelan Realisasi kerajaan sekarang. Daripada jumlah 
tersebut, 22 projek PIA/PIAS bernilai RM2.15 juta adalah untuk Saratok dan sejumlah besar 
projek tersenarai tersebut sangat diperlukan.  

 

 



Tuan Yang di-Pertua: Terima kasih Yang Berhormat Tanah Merah. Sekarang saya menjemput Yang Berhormat Saratok. 9.17 mlm. Tuan Ali anak Biju [Saratok]: Mungkin saya yang terakhir saya rasa. Tuan Yang di-Pertua: Tidak [Ketawa] Tuan Ali anak Biju [Saratok]: Terima kasih Tuan Yang di-Pertua kerana telah memberi ruang kepada saya untuk berbahas di dalam Usul Menjunjung Kasih Titah Seri Paduka Baginda Yang di-Pertuan Agong. Tuan Yang di-Pertua, akhirnya rakyat Malaysia mencapai impian untuk membentuk kerajaan baharu. Syabas saya ucapkan kepada rakyat Malaysia yang berani berubah. Terima kasih juga tidak terhingga kepada pengundi Saratok kerana telah memberikan saya mandat dan kepercayaan untuk mewakili suara mereka, khususnya pengundi Kabong yang dulunya fixed deposit, dengan izin, Barisan Nasional. Meskipun lebih setengah abad dimomokkan dengan doktrin anang laban perintah, dengan izin Tuan Yang di-Pertua, itu bahasa Iban. Bermakna, jangan lawan pemerintah. Akhirnya, warga Saratok berjaya memecahkan tembok minda yang sekian lama menghantui mereka. Setelah lama minda mereka dijajah oleh propaganda BN iaitu BN itu pemerintah, pemerintah itu BN. Sekolah daif di Sarawak. Tuan Yang di-Pertua, Sarawak mempunyai 1,450 buah sekolah. Dukacitanya saya memaklumkan bahawa daripada jumlah tersebut, 70 peratus ataupun 1,020 buah sekolah berada dalam keadaan daif. Manakala, 405 buah sekolah berjaya dinobatkan sebagai tersangat daif. Menurut anggaran Kerajaan Negeri Sarawak, sebanyak RM4 bilion diperlukan untuk membaik pulih atau membina kesemua sekolah tersebut. Dana sebanyak RM1 bilion telah dijanjikan oleh Kerajaan Persekutuan yang terdahulu. Pada masa sekarang masih ada 428 buah sekolah tidak mempunyai bekalan air terawat. Di Saratok, sebanyak 20 buah sekolah tidak ada bekalan air terawat. Banyak sekolah di Saratok berada dalam keadaan daif dan memerlukan dana membaik pulih. Peruntukan RM1.2 juta telah disalurkan, sekadar melepaskan batuk di tangga sahaja. Keadaan SMK Saratok dan SMK Kelakak adalah sangat menyedihkan. Asramanya macam tongkang pecah, keadaan sistem pendawaian di SMK Kelakak tersangat berbahaya kepada pelajar dan boleh menyebabkan kebakaran. Sekolah yang menggunakan set jana kuasa diesel. Tuan Yang di-Pertua, sebanyak 369 buah sekolah di Sarawak masih menggunakan set jana kuasa. Di Saratok, terdapat 20 buah sekolah masih menggunakan set jana kuasa diesel untuk beroperasi. Ini melibatkan penggunaan secara purata 3,000 diesel untuk sesebuah sekolah itu. Untuk kesemuanya, 400,000 penggunaan diesel sebulan untuk 20 buah sekolah dan RM48 juta setahun. #2120 Ini adalah untuk kawasan Parlimen Saratok sahaja. Persoalannya, apakah rasional di sebalik keputusan untuk masih menggunakan set jana kuasa diesel puluhan tahun yang sudah sedangkan lebih jimat kos jika 17 daripada 20 sekolah tersebut disambungkan terus kepada grid kuasa utama yang dalam lingkungan 500 meter. Langkah Kerajaan Negeri Sarawak untuk membaik pulih sekolah dengan mengeluarkan dana RM1 bilion adalah perlu, akan tetapi ini tidak patutnya berlaku sekiranya pihak Kementerian Pelajaran yang dulu peka terhadap rintihan rakyat. Projek Kerajaan Persekutuan. Tuan Yang di-Pertua, saya difahamkan bahawa 447 projek PIA/PIAS berjumlah RM42.49 juta untuk seluruh Sarawak sama ada telah dibatalkan atau dikaji semula bagi melaksanakan Pelan Realisasi kerajaan sekarang. Daripada jumlah tersebut, 22 projek PIA/PIAS bernilai RM2.15 juta adalah untuk Saratok dan sejumlah besar projek tersenarai tersebut sangat diperlukan.